[{"text_idx": "#000001", "text": "Developing the future workforce of Wales"}, {"text_idx": "#000002", "text": "Datblygu gweithlu'r dyfodol yng Nghymru"}, {"text_idx": "#000005", "text": "Mae bwrdd iechyd o Gymru sydd wedi datblygu rhaglen brentisiaethau flaengar er mwyn cynhyrchu\u2019r genhedlaeth nesaf o weithwyr gofal iechyd proffesiynol arbenigol wedi ennill gwobr genedlaethol o fri."}, {"text_idx": "#000008", "text": "Gyda 553 o staff wedi manteisio ar gymhwyster prentisiaeth, a 215 yn gweithio mewn swyddi parhaol ar hyn o bryd, mae\u2019r rhaglen yn dwyn ffrwyth."}, {"text_idx": "#000011", "text": "Eglurodd Rhian Lewis, partner busnes dysgu a datblygu\u2019r Bwrdd ar gyfer cymwysterau: \u201cMae\u2019r wobr hon yn rhoi se\u0302l bendith ar y ffordd y mae Bwrdd Iechyd Prifysgol Cwm Taf Morgannwg yn gwneud ein llwybrau dysgu gymaint yn haws i\u2019n pobl ni, ac mae\u2019n bleidlais enfawr o ddiolch am y gwaith rwy\u2019n ei wneud. Mae pawb wedi cyffroi yn la\u0302n."}, {"text_idx": "#000012", "text": "\u201cY rheswm rydw i mor frwd dros brentisiaethau yw eu bod yn gwneud y fath wahaniaeth i fywydau pobl. Mae\u2019n wych gweld pobl yn cymhwyso ac yn mynd ymlaen i gyflawni cymaint mwy yn eu gyrfa.\u201d\nMae gan y Bwrdd 15,000 o staff, sy\u2019n ei wneud yn gyflogwr o bwys yn ne Cymru. Mae\u2019n darparu gwasanaethau sylfaenol, cymunedol, ysbyty ac iechyd meddwl i 450,000 o bobl sy\u2019n byw ym mwrdeistrefi Pen-y-bont ar Ogwr, Merthyr Tudful a Rhondda Cynon Taf."}, {"text_idx": "#000015", "text": "Dyma\u2019r brentisiaeth gyntaf o\u2019i math yng Nghymru ac mae\u2019n pontio\u2019r bwlch oedd yn dilyn cymhwyster Lefel 3 ym maes iechyd gan alluogi\u2019r dysgwr i fynd i wneud gradd a dod yn wyddonydd cofrestredig."}, {"text_idx": "#000016", "text": "Mae\u2019r cymhwyster Lefel 4 yn helpu dysgwyr i gael swyddi cynorthwyol ym maes awdioleg, gwyddor gwaed a pheirianneg glinigol, i enwi dim ond rhai. Er bod y rhaglen yn rhedeg ledled Cymru, caiff ei harwain gan di\u0302m Bwrdd Iechyd Prifysgol Cwm Taf Morgannwg."}, {"text_idx": "#000017", "text": "Cynigir prentisiaethau mewn partneriaeth a\u0302 Talk Training ac ACT Training hefyd, ond mae\u2019r Bwrdd yn cydweithio ag Educ8 i ddatblygu prentisiaethau pwrpasol sy\u2019n berthnasol i\u2019r bwrdd iechyd ac i\u2019r unigolyn."}, {"text_idx": "#000024", "text": "Darparwr hyfforddiant mwyaf Cymru yn dathlu 35 mlynedd o lwyddiant\nAdduned Gweinidog am gydraddoldeb i gyrsiau galwedigaethol yn plesio darparwyr hyfforddiant\nCymwysterau Cymru: ymgeisiwch i fod yn arbenigwr pwnc\nSgiliau\u2019r Dyfodol ar gyfer Gweithlu\u2019r Dyfodol"}]